open-index/open-wikipedia-markdown huggingface dataset:
Pad Konstantinopolja

mini|Opsada Konstantinopolja, savremena francuska minijatura iz 15. vijeka
**Pad Konstantinopolja** označava čin osvajanja bizantijske prijestonice od strane Osmanlijskog Carstva, pod zapovjedištvom sultana Mehmeda II Osvajača. Grad je pao u osmanske ruke u utorak 29. maja, 1453. Ovaj čin je označio ne samo razaranje Istočnog rimskog carstva i smrt Konstantina XI, posljednjeg bizantijskog cara, nego i stratešku pobjedu koja je bila od suštinske važnosti za daljnji napredak Osmanlijskog Carstva, te njegova osvajanja i upravu nad istočnim Sredozemljem i Balkanom. Pod novim imenom Istanbul, grad će ostati prijestonica novog, Osmanlijskog, carstva, sve do ukidanja carstva, 1922.

## Također pogledajte 
* Konstantinopolj
* Istanbul

Kategorija:Bizantijsko Carstvo
Kategorija:Osmansko Carstvo
Konstantin XI

**Konstantin XI Dragaš Paleolog** (; 8. februar 1405 – 29. maj 1453) bio je posljednji bizantijski car. Vladao je kao član dinastije Paleolog od 1449. do svoje smrti u padu Konstantinopolja. Nakon smrti, postao je legendarni lik u grčkom folkloru kao "mermerni car" koji će probuditi i oporaviti carstvo i Konstantinopolj od Osmanlija. Njegova smrt je označila kraj Istočnog rimskog carstva, 977 godina nakon pada Zapadnog rimskog carstva.

## Biografija 
Konstantin je rođen u Konstantinopolju, kao osmi od desetoro djece cara Manuela II Paleologa i Jelene Dragaš, kćerke srpskog magnata Konstantina Dragaša. Bio je izrazito naklonjen svojoj majci i dodao je prezime Dragaš pored dinastičkog kada je došao na carsko prijestolje. Većinu svog djetinjstva je proveo u Konstantinopolju pod nadzorom svojih roditelja. Bio je guverner Selymbrije, dok ga nije zamijenio njegov brat Theodore 1443. godine. U odsustvu svog starijeg brata Ivana koji je bio na vijeću u Firenci u Italiji, Konstantin je bio njegov regent u Carigradu (1437. - 1440.).

Posljednji je bizantijski car koji je vladao od 1449. do pada Konstantinopolja, 1453. godine. Kao morejski despot zauzeo je Atinsko vojvodstvo, pomogao bratu Tomi da slomi Ahajsku kneževinu i podigao veliki bedem na Korintu poznat pod nazivom Heksamileon. Međutim, pred naletom osmanlijske vojske morao je da se povuče sa posjeda van Peloponeza. Kao posljednji bizantijski car pokušao je da dobije pomoć zapadne Evrope za odbranu Carigrada, ali mu to nije pošlo za rukom. Jedinu pomoć koju je imao sa Zapada bilo je oko 3000 dobrovoljaca, većinom Italijana predvođenih đenovljaninom Giovannijem Giustinijanijem. Zajedno sa svojim ljudima suprotstavio se sultanu Mehmedu II. Tokom skoro dva mjeseca opsade gradski bedemi su zadržavali Osmanlije da ne prodru u Carigrad, ali su ih tadašnji najmoderniji topovi uspjeli djelimično srušiti. U rano jutro 29. maja 1453. godine odbrana je probijena, a car Konstantin XI je poginuo u pokušaju da zaustavi prodor Osmanlija u Carigrad. Ne zna se tačno gdje je i kako poginuo, niti gdje je sahranjen, zbog čega je za njega vezan veći broj legendi i predskazanja. Zbog svog junačkog držanja tokom opsade Carigrada, pravoslavna crkva ga je kanonizovala.
Nakon njegove smrti, postao je legendarni lik u grčkoj narodnoj predaji kao "Mermerni car" koji će se jednog dana probuditi i oporaviti Bizantijsko carstvo, a Carigrad oduzeti od Osmanlija. 
Njegova smrt označila je kraj Rimskog carstva, koje je nastavilo sa svojim postojanjem na Istoku još 977 godina nakon pada Zapadnog rimskog carstva.

## Reference 
Kategorija:Rođeni 1405.
Kategorija:Umrli 1453.
Kategorija:Paleolozi
Kategorija:Bizantijski carevi u 15. vijeku
Kategorija:Konstantinopolj
Mihael VIII Paleolog

**Mihael VIII Paleolog** (grčki: Μιχαὴλ Η΄ Παλαιολόγος; 1223. - 11. decembar 1282.) je bio car Nikejskog carstva od 1259. do 1261. godine i car obnovljenog Bizantijskog carstva od 1261. do 1282. godine. Kao osnivač dinastije Paleolog koja je vladala Bizantijskim carstvom do pada Konstantinopolja 1453. godine, uspio je osloboditi Konstantinopolj pretvarajući Nikejsko carstvo u obnovljeno Bizantijsko carstvo.

## Familija 
Mihael je bio sin Andronika Paleologa i njegove žene Teodore Anđeo Paleolog, a oženio je Teodoru Duku Vatac; ovo je spisak njihove djece:
* Manuel
* Irena Paleolog, carica Bugarske 
* Andronik II Paleolog
* Ana
* Konstantin
* Teodora 
* Eudokija Paleolog
* Teodor Paleolog

Mihael je imao i konkubinu te mu je ona rodila Eufrozinu i Mariju.

## Reference 
Kategorija:Rođeni 1223.
Kategorija:Umrli 1282.
Mihael VIII
Kategorija:Bizantijski carevi u 13. vijeku
More (čvor)

*More - geografski pojam, vodena masa
*More (muzička grupa) - hrvatska muzička grupa
* Mjesečeva mora, bazaltne ravni na Mjesecu
* Diracovo more, u kvantnoj fizici, tumačenje stanja negativne energije koje vakuum sadržava.
Rumelija

mini|desno|229x229px|Karta Rumelije (1801.)
**Rumelija** (na turskom, *Rumeli*, turski naziv za Istočno rimsko ili Bizantijsko carstvo) je ime koje se koristilo nakon 15. vijeka za dio Balkanskog poluostrva pod upravom Osmanlijskog Carstva. Međutim, riječ "Rumeli" doslovno znači "zemlja Rimljana," time se odnoseći na Istočno rimsko carstvo. U tom smislu, izraz se u 11. i 12. vijeku uveliko odnosio i na Anadoliju, jer je ova, u to vrijeme, također bila u sastavu Istočnog rimskog carstva (Bizantije).

## Reference 
## Vanjski linkovi 
Kategorija:Osmansko Carstvo
Harry Potter i Odaja tajni (film)

## Radnja 
Film počinje tako da Harry provodi ljetne praznike kod Dursliyevih i tu susreće kućnog vilenjaka Dobbya. Kasnije bježi sa svojim prijateljem Ronom u Jazbinu. Vrijeme je polaska u Hogwarts pa Harry i Ron kreću. Međutim, dolaskom na željezničku stanicu ne uspiju proći kroz željeznu šipku kako bi došli na peron devet tri i četvrt. Harry se prisjeća malenog kućnog vilenjaka koji ga je upozorio da ne ide u Hogwarts. Harry i Ron bez razmišljanja kreću letećim autom Ronovog oca prema školi prateći Hogwarts-expres. Malo nespretno ali ipak uspješno stižu u školu. No prije dolaska skoro su izbačeni iz škole. Dolaskom u školu Harry saznaje za novog predavača *Odbrane od mračnih sila* Gilderoya Lockharta i opet se susreće sa različitim neprilikama, saznaje da je Odaja tajni ponovo otvorena nakon više godina.

## Također pogledajte 
* Film
** Spisak filmova

### Ostali filmovi o Harryju Potteru 
* *Harry Potter i Kamen mudraca* 
* *Harry Potter i zatvorenik Azkabana*
* *Harry Potter i Plameni pehar*

## Vanjski linkovi 
* Mythological Structure of Harry Potter and the Chamber of Secrets. Courtesy of MonoMyth.org 
* Mistakes in Harry Potter and the Chamber of Secrets
* Review of Harry Potter and the Chamber of Secrets
* May 14, 2002 Final Draft Script

Kategorija:Filmovi o Harryju Potteru
Kategorija:Filmovi iz 2002.
Kategorija:Britanski filmovi
Kategorija:Filmovi s muzikom Johna Williamsa
Kategorija:Filmovi Heyday Filmsa
Kategorija:Filmovi s radnjom u Škotskoj
Paleolog (loza bizantijskih careva)

mini|176x176piksel|Grb dinastije i Bizantijskog carstva
**Paleolog** (na grčkom, Παλαιολογος, "Paleologos," mn. Παλαιολογοι, "Paleologoi", latinizirano kao *Paleologus*) je porodična loza (dinastija), čiji su članovi vladali Bizantijskim carstvom. Nakon Četvrtog krstaškog rata, članovi porodice su pobjegli iz Konstantinopolja u Nikeju, u Maloj Aziji, odakle su uspjeli da zadobiju kontrolu nad carstvom iz izbjeglištva. Mihael VIII Paleolog je postao car, 1259, da bi 1261 povratio Konstantinopolj. Njegovi potomci su vladali carevinom sve do Pada Konstantinopolja, 1453, predstavljajući najdužu vladajuću vizantijsku lozu. Porodični moto je bio, *Basileus Basileon, Basileuon Basileuonton*, "Kralj kraljeva, Vladar vladara."

## Bizantijska umjetnost za vrijeme vladavine dinastije Paleolog 
## Reference 
## Vanjski linkovi 
* http://genealogy.euweb.cz/byzant/byzant8.html
Zastava Hrvatske

mini|desno|200p|Zastava Hrvatske

**Zastava Hrvatske** sastoji se od ujedinjene bivše hrvatske crveno-bijele zastave i slavonske bijelo plave. Crvena, bijela i plava boja složena su jedna ispod druge vodoravno, svaka zauzimajući jednu trećinu zastave. Omjer širine i dužine zastave je 1:2. Grb je smješten u sredini zastave u sjecištu dijagonala. Trobojnica još od hrvatskog preporoda (sredina 19. vijeka) simbolizuje težnju za ujedinjenje hrvatskih zemalja.

## Također pogledajte 
* Grb Hrvatske

## Reference 
## Vanjski linkovi 
Kategorija:Hrvatska
Hrvatska
Gradačačka sahat-kula

mini|desno|250p| Gradačačka sahat-kula

**Gradačačka sahat-kula** se nalazi u starom gradu Gradačcu unutar zidina tvrđave nedaleko od Gradačačke kule. Masivno građena i četverokatna ova sahat-kula je nacionalni spomenik Bosne i Hercegovine kao dio šireg kompleksa. Sahat-kulu je izgradio Husein-kapetan Gradaščević 1824. godine i predstavlja njegov najznačajniji doprinos gradu. Osnova objekta je 5,5 x 5,5 metara, dok je visina 21,50 metara.

## Zanimljivosti 
Usljed slijeganja tla u posljednjih nekoliko desetaka godina došlo je do krivljenja same sahat-kule.

## Vanjski linkovi 
*Gradačačka tvrđava kompleks

Kategorija:Građevine u Gradačcu
Kategorija:Sahat-kule u Bosni i Hercegovini
Kategorija:Nacionalni spomenici u Gradačcu
SUSE Linux

**SuSE Linux** je Linux distribucija koja sadrži čitav GNU/Linux operativni sistem sa preko 8000 softverskih paketa koji dođu na 5 CD-a (ili 1 dvostrani DVD) u *Professional* verziji, zajedno sa dva priručnika (priručnik za administratore i korisnike) u kojima možete naći sve, od instalacije, do konfigurisanja ovog operativnog sistema. *Personal* verzija isporučuje se na 3 CD-a i uključuje priručnik za korisnike.

2004. godine **SuSE** je kupila poznata američka firma **Novell**.

## Također pogledajte 
* Spisak Linux distribucija

## Vanjski linkovi 
* Službena SuSE web stranica 
* OpenSuse stranica 
* SuSE FAQ 
* openSUSE i PowerPC 
* SUSE Linux 10 instalacija - video  
* Podsekcija na forumu ULK BiH 

Kategorija:Linux distribucije
Vermont

**Vermont** je savezna država male površine na istoku SAD. Glavni grad je Montpelier a Burlington je najveći. Reljef je pretežno planinski. Obiluje listopadnim šumama. Ima razvijenu prehrambenu industriju. Rudno blago se neiskorištava u velikim količinama, a najznačajnija ruda je željezo.

Kategorija:Savezne države Sjedinjenih Američkih Država
Indiana

**Indiana** je savezna država na području centralnog SAD-a, na nekadašnjem srednjem zapadu. Glavni grad je Indianapolis. Ime države znači *Zemlja Indijanaca*. Veći gradovi u državi su Gary, Forth Wayne, Evansville.

## Geografija 
Indiana na sjeveru graniči sa saveznom državom Michigan, s kojom dijeli istoimeno jezero. Na istoku graniči s Ohijom, dok na jugu dijeli rijeku Ohio kao graničnu rijeku s Kentuckyjem. Na zapadu leži Illinois. Najveća tačka je Hoosier Hill u okrugu Wayne (383&nbsp;m).

## Reference 

Kategorija:Savezne države Sjedinjenih Američkih Država
Kategorija:Države i teritorije osnovane 1816.
Oklahoma

**Oklahoma** je savezna američka država smještena u južnom dijelu velikih ravnica Sjedinjenih Američkih Država. Često je nazivaju i "Izvorna Amerika", a smještena je u regionu poznatom kao srce Amerike.

## Geografija 
Glavni grad je Oklahoma City (fon. Oklahoma Siti), koji je sa 541.500 stanovnika ujedno i najveći grad države. Veći gradovi su Talsa, Loton i drugi. Prostire se na oko 180.000 kvadratnih kilometara, pretežno brežjuljkastog kraja, smještenog sjeverno od rijeke Red River. U državi se nalaze malo veća uzvišenja koja se ne ističu posebnom visinom, sem na krajnjem zapadu gdje se dolazi do Stjenovitih planina. Glavni vodeni tokovi Arkansas, Cimarron i Canadian teku iz smjera sjeverozapada i pripadaju atlantskom slivu.

## Privreda 
Industrijsko-poljoprivredno je veoma razvijena zemlja.

U poljoprivrednoj proizvodnji ističe se: pamuk, kikiriki, pšenica, raž, ječam, kukuruz, jabuke, kruške itd.

Industrija: mašinogradnja, elektrotehnika...

Rude: zemni gas, nafta, olovo, cink, mrki ugalj.

Kategorija:Savezne države Sjedinjenih Američkih Država
Virginia

**Virginia** je savezna država koja se nalazi na istoku SAD-a. Reljef je uz primorje nizijski a na zapadu brdski i planinski. Glavni grad je Richmond, a najveći gradovi su Alexandria, Lynchburg, Norfolk. Poljoprivredne kulture koje su najviše razvijene su: duhan, kikiriki, voće itd. Rudna bogatstva su: mrki ugalj, opljemenjivač čelika itd. Industrijske grane su: kože, tekstili, nuklearne elektrane, drvo, papir, brodogradnja.

Kategorija:Savezne države Sjedinjenih Američkih Država
Savez (čvor)

* sporazum ili dogovor između dvije strane, saveznice, načinjen u smislu promicanja zajedničkih ciljeva i osiguranja zajedničkih interesa.
* Ime političkih stranaka ili partija
* Ime političkog društvenog uređenja, kao Sovjetski savez
Uganda

**Republika Uganda** () jest država u Istočnoj Africi, u unutrašnjosti kontinenta, bez izlaza na more. Graniči na sjeveru sa Južnim Sudanom, na istoku s Kenijom, na jugu s Tanzanijom, na jugozapadu s Ruandom te na zapadu s DR Kongom. Periodom od 1971. do 1979. državom je kao predsjednik vladao vojni diktator Idi Amin.

Glavni i najveći grad je Kampala.

## Etimologija 
Uganda je dobila ime po kraljevini Buganda, koja je obuhvatala velik južni dio ove zemlje, uključujući glavni grad Kampala. Stanovnici Ugande bili su lovci i sakupljači od prije 1.700 do 2.300 godina, kada je stanovništvo, koje je govorilo bantu, migriralo u južne dijelove zemlje. Naziv Uganda bio je zapravo svahili izraz za Bugandu, te je to ime korišteno i za vrijeme britanske kolonizacije ove zemlje.

## Historija 
Prvi su je naselili Bantu-crnci. Bila je dio Velike Britanije od 1894. Nezavisnost je proglasila 1962.

## Geografija 
Uganda se nalazi u unutrašnjosti Istočne Afrike, na sjevernoj strani Viktorijinih jezera. Površina je 236.035&nbsp;km2. Uganda ima 21 milion stanovnika. Glavni grad Ugande je Kampala, a ostavi veći gradovi su Gulu, Lira, Jinja i Mbarara.

Veći dio Ugande smještem je na visoravni koja se od Viktorijinih jezera spušta prema sjeveru. Najviši vrh je Ruwenzori.

### Klima 
Klima je zbog nadmorske visine različita. U nižim dijelovima je ekvatorijalna, na planinama suptropska te umjerena dok su neki vrhovi pod snijegom. Najvažnije rijeke su Ambertov Nil, Viktorijin Nil, Kagera, a najvažnija jezera u Ugandi su Viktorijino, Albertovo, Kjoga, Sorati. Prosječna temperatura iznosi 15-25C. Graniči sa Ruandom, Kenijom, Sudanom, Demokratskom Republikom Kongo i Tanzanijom.

## Vlada 
Nezavisnost i federalni ustav u Ugandi su ostvareni 1963, a 1971. vojni vođa Idi Amin je uspostavio diktaturu. Za to vrijeme ubijeno je 300.000 ljudi, napadnuta je Tanzanija i privreda se bližila slomu. Zbačen je s vlasti pomoću tanzanijskih vlasti.

## Političke podjele 
Podjeljena je na 10 pokrajina.

## Privreda 
## Stanovništvo 
Oko 65% stanovništva su Bantu crnci među njima su najbrojniji Baganda 16%. Na sjeveru žive Niloti 30% i Nilohamiti 4%. Po gradovima živi 60.000 Arapa, Indijaca i Evropljana. Dvije trećine stanovnika su katolici i protestanti, 15% su muslimani, ostali su animisti.

## Kultura 
## Također pogledajte 
## Reference 
## Vanjski linkovi 
* 
* Uganda na BBC News
* Uganda na "International Futures"

*
Kategorija:Države svijeta
Kategorija:Države engleskog govornog područja
Kategorija:Države i teritorije osnovane 1962.
Kategorija:Kontinentalne države
Kategorija:Države članice Afričke unije
Kategorija:Države članice Organizacije islamske konferencije
Kategorija:Države članice Ujedinjenih nacija
ANZAC

mini|desno|200px|Anzac vojni kamp
**ANZAK** (na engleskom **ANZAC**, skraćenica za **Australian and New Zealand Army Corps**, „Australijanske i novozelandske vojne jedinice“) su se borile protiv osmanlijskih Turaka u Bici kod Galipolja, u Prvom svjetkom ratu. Ove jedinice su također bile prisutne na Bliskom Istoku i na Zapadnom frontu za vrijeme Prvog svjetskog rata.
## Reference 
## Vanjski linkovi 
* Anzac Day Act 1995
* Visit Gallipoli: Australian site about Gallipoli and the Anzacs,uključuje ranije neobjavljene fotografije, umjetnička djela i dokumente iz vladinih arhiva. Stranica Australijskog odjela za pitanja veterana.
* Discovering Anzacs,uključuje službenu evidenciju i profile iz Nacionalnog arhiva Australije i Arhiva NZ za one koji su se prijavili u Prvom svjetskom ratu.
* New Zealanders at Gallipoli
* An ongoing collection of geo-mapped Australian & ANZAC War Memorial photographs.
* Listen to an excerpt from a simulated recording of Australian troops docking in Egypt nakon njihovog putovanja iz Australije da učestvuju u Prvom svjetskom ratu australianscreen online.
** This recording was added to the National Film and Sound Archive's Sounds of Australia Registry in 2007
* Measuring the ANZACS – a citizen science project
* Seal, Graham: Anzac (Australia), in: 1914-1918-online. International Encyclopedia of the First World War.
* Monash University: One Hundred Stories (Online Exhibition)
* Beersheba ANZAC Memorial Center
* http://aso.gov.au/titles/historical/landing-of-australian-troops/

Kategorija:Prvi svjetski rat
Dardaneli

mini|250p|Karta Dardanela
**Dardaneli** (na grčkom, Δαρδανελλια, *Dardanellia*; na turskom, *Çanakkale Boğazı*, "Moreuz Čanakkale"; u starini zvan i **Helespont**) je veoma uski morski prolaz u sjeverozapadnoj Turskoj, koji povezuje Egejsko more sa Mramornim. Moreuz je dug 61 km, a širok svega 1,2 do 6 km, s prosječnom dubinom od 55 m (maksimalna dubina je 81 m). Voda teče u oba pravca duž ovog morskog prolaza: od Mramornog prema Egejskom moru putem površinske struje, a u suprotnom pravcu putem podvodne, dubinske struje.

Poput Bosfora na sjeveru, Dardaneli razdvajaju Evropu od Azije, dok između ova dva moreuza leži Mramorno more. Naziv Dardaneli potiče od Dardanija, starogrčkog mitološkog lika, koji je osnovao grad Dardaniju.

## Također pogledajte 
* Bosfor

Kategorija:Moreuzi Azije
Kategorija:Moreuzi Evrope
Spam

mini|E-mail spam

**Spam** (bos. *neželjena pošta*) označava sistem masovnog slanja nepoželjnih i netraženih poruka Internet korisnicima. Ove poruke često reklamiraju proizvode za koje primaoci nisu izrazili interes, sadrže e-mail obavijesti o temama na koje se nisu pretplatili ili vode na web-stranice pornografskog ili sumnjivog sadržaja. Ukratko, svaka masovna i nepoželjna poruka koju korisnici nisu zatražili klasificira se kao spam.

Današnje statistike pokazuju da je otprilike tri četvrtine svih e-mail poruka na Internetu spam, što je posljedica ekonomije velikih brojeva. Naime, slanje miliona poruka putem e-maila postaje sve jednostavnije i jeftinije, a među velikim brojem primatelja gotovo se uvijek nađe neko ko će naručiti reklamirani proizvod ili kliknuti na priloženi link. Time se ostvaruje dobit za pošiljaoca, iako je sama poruka neželjena i uzrokuje opterećenje infrastrukture.

Slanje spama ostaje ekonomski održivo za pošiljaoce jer oglašivači nemaju znatne operativne troškove, osim održavanja vlastitih mailing-listi, servera i IP opsega. S druge strane, teret troškova poput gubitka produktivnosti, prevare i održavanja resursa snose korisnici i pružaoci internetskih usluga. Zbog toga su u mnogim državama zakonski regulisani oblici i kazne za slanje spama, poput CAN-SPAM zakona u Sjedinjenim Državama ili drugih propisa širom svijeta.*CAN-SPAM Act.*

Kako količina spama raste, tako rastu i troškovi održavanja e-mail poslužitelja, dok efikasnost e-mail komunikacije opada uslijed "zagušenja" u korisničkim sandučićima. Pružatelji internetskih usluga (ISP) često uvode stroge mjere protiv dokazanih spamera, što uključuje blokiranje IP adresa ili domena s kojih dolazi veći broj neželjenih poruka. Uprkos tome, industrija spama sve se više oslanja na ilegalne metode distribucije, poput botneta i zlonamjernog softvera.

Različite vrste spama obuhvataju:
* Neželjene komercijalne ponude za proizvode ili usluge
* Prevare u kojima pošiljaoci zahtijevaju uplatu novca uz lažna obećanja velike zarade
* Lažna upozorenja i poruke koje motivišu primaoca da ih proslijedi drugim korisnicima
* Linkove ka zaraženim ili zlonamjernim web-stranicama

Osoba koja šalje ili organizuje slanje takvih poruka naziva se *spamer*.

## Zaštita od spama 
Razvijene su brojne metode zaštite od spama, uključujući:
* Filtere za spam ugrađene u e-mail servise koji analiziraju poruke i odbacuju sumnjive sadržaje.
* Crne liste (blacklists) i bijele liste (whitelists) kojima se reguliše pristup serveru na osnovu IP adrese ili domene.
* User reporting (prijavljivanje) neželjenih poruka, čime se spam označava i pomaže u otkrivanju novih izvora spama.
* Zakoni i propisi koji zabranjuju određene vrste slanja masovnih i obmanjujućih poruka.

## Također pogledajte 
* Internetski trol
* Štetni softver
* Računarski virus

Kategorija:Sigurnost računara
Hoax

**Hoax** (prijevara) je svaka poruka koja lažnim informacijama nagovara korisnika da oda povjerljive podatke ili bez opravdanog razloga poduzme neku radnju.

Najčešće se radi o krađi pristupnih podataka bankovnom računu, no uobičajeni su i lančani mailovi koji upozoravaju korisnike o nepostojećim prijetnjama ili ih nagovaraju da poduzmu neku destruktivnu radnju na svom računaru. 

Najpoznatiji oblici prijevara traže od primatelja da preko svog bankovnog računa prebaci pozamašnu svotu novca. Nesretni korisnici primamljeni bogatim provizijama često ostanu bez novca, dajući nepoznatoj strani podatke o pristupu svom računu ili nesvjesno učestvuju u ilegalnoj novčanoj transakciji. Među rjeđim oblicima nalaze se lanci sreće (ili nesreće) i obavijesti o lažnim virusima.

Prosječna prijevara prepoznatljiva je po izrazito dramatičnom tonu i tekstu koji senzacionalistički govori o nekoj nevjerovatnoj pojavi. Obično se oslanja na izjavu unutar teksta u kojoj autor upotrebljava izraze kao "znam da zvuči nevjerovatno" ili "začudit ćete se što vam pišem" kako bi zadobio vaše bezuvjetno povjerenje. Krajnji korisnici ovakve poruke trebaju primiti krajnje pažljivo, pa ako imaju realan razlog vjerovati da je poruka autentična, pokušati provjeriti identitet pošijatelja. Svako odbijanje da se odaju detalji o identitetu ili insistiranje na korištenju kontaktnih informacija odvojenih od adrese pošiljatelja upućuju na prijevaru.

## Također pogledajte 
* Konspirativna teorija
* Falsificiranje

Kategorija:Sigurnost računara
Çanakkale

mini|Çanakkale
**Çanakkale** (fonetski, **Čanakkale**, također ponekad zvan skraćeno kao **Çanak**, **Čanak**) grad je i luka u Turskoj, na južnoj azijskoj strani Dardanela. Poput Provincije Istanbul, Provincija Çanakkale također leži na dva kontinenta, Evropa i Azija. Çanakkale je najbliži veći grad u okolini stare Troje.

## Također pogledajte 
* Bitka kod Galipolja

## Vanjski linkovi 
* http://www.canakkale.gov.tr/
* http://www.canakkale.bel.tr/

Kategorija:Gradovi u Turskoj
Egejsko more

mini|250p|Egejsko more
**Egejsko more** (grčki: Αιγαίον Πέλαγος, *Aigaion Pelagos*; turski: *Ege Denizi* ili *Adalar Denizi*) jest rukavac Sredozemnog mora, smješten između Grčke i Turske. 
Na sjeveru je povezano sa Mramornim morem preko moreuza Dardaneli a preko Bosfora i sa Crnim morem.
Egejska ostrva nalaze se unutar ovog mora kao i na njegovoj južnoj strani a od značajnijih tu su: Kreta i Rodos.

Smatra se kolijevkom dvije velike antičke kulture, kretske i grčke. Kasnije su tim morem vladali Perzijanci Rimljani, Bizantinci, Đenovljani i Mlečani, kao i Osmanlije. Danas Egejsko more dijele Grčka (veći dio) i Turska (manji dio).

U antičko vrijeme Egejska ostrva (često drugo ime za Egejsko more) su bili izvorište kulturnog razvoja i "šablon" za današnju demokratiju. Razvijalo se pomorstvo, trgovina i posredovalo se znanje.

## Etimologija 
Još od antičkih vremena postoje razna objašnjenja za ime Egejskog mora. Prema nekim od njih, more je nazvano prema grčkom gradu Aegae, odnosno poslije Aegea, ili prema kraljica Amazonki, koja je umrla u ovom moru, ili, posebno među Atinjanima, prema Egeju (Aegeus), kralju Atine i ocu Tezeja, koji se bacio i utopio u moru od tuge za sinom pomislivši da je sin ubijen od strane Minotaura.

U nekim južnoslovenskim jezicima, Egejsko more se često naziva i Bijelo more (primjer bugarskog jezika: Бяло море).

## Geografija 
Egejsko more se prostire na površini od oko 214.000&nbsp;km2 a dugo je oko 610 i široko oko 300 kilometara. 
Maksimalna dubina mora je 3.543 metara (istočno od ostrva Kreta). 
Egejska ostrva, koja se nalaze unutar mora, sa sljedećim ostrvima (uglavnom raspoređena od zapada prema istoku): Kitera, Antikitera, Kreta, Kasos, Karpatos i Rodos, razgraničavaju more na jugu.

Egejska ostrva, koja gotovo sva pripadaju Grčkoj, mogu se podijeliti u sedam grupa:

* Sjeveroistočna egejska ostrva 
* Eubeja
* Sjeverni Sporadi
* Kikladi
* Saronska ostrva
* Dodekanez (ili južni Sporadi)
* Kreta

## Također pogledajte 
* Santorini

## Reference 
Kategorija:Egejsko more
Kategorija:Geografija Grčke
Kategorija:Geografija Turske
Kategorija:Grčka mora
Kategorija:Mediteran
Kategorija:Mora
Kategorija:Sredozemno more
Kategorija:Turska mora
Tetrarh

**Tetrarh** (grč. *Τετραρχ*) je grčka riječ koja označava jednog od četiri carska vladara unutar tetrarhije, odnosno četvorovlašća.

Prvi put ova titula je uvedena za vrijeme Dioklecijana (284. p. n. e. — 305. p. n. e.), prvog cara u doba dominata, na njegovu inicijativu, jer više nije bilo moguće upravljati carstvom iz jednog centra. Tetrarhija je zajednička vladavina 4 vladara (2 avgusta i 2 cezara). Dioklecijanov savladar je bio Maksimijan, a partneri-cezari su bili Galerije i Konstancije Hlor. Prijestolnica Dioklecijana je bila Nikomedija u Maloj Aziji, Maksimijana — Milano, Galerijeva — Sirmium, a Konstancija Hlora — Trijer na Rajni.

Tetrarhija je ukinuta 324. godine p. n. e., jer je izbio građanski rat između avgusta Konstantina Velikog i Licinija, kada je Konstantin postao jedini vladar.

## Također pogledajte 
* Tetrarhija

Kategorija:Rimska Republika
Kategorija:Rimsko Carstvo
Kategorija:Titule
Dialer

**Dialer** (Američki engleski) ili dialler (Britanski Engleski), je elektronski uređaj koji je spojen na telefonsku liniju da prati pozivane brojeve, i mijenja ih neprimjetno, osiguravajući da taj prelaz bude jednostavan u slučajevima kada se pozivaju dugački ozivni kodovi.

## Zlonamjerni program 
**Dialer** je zlonamjerni softver koji često dolaze jednakim putevima kao i trojanski konji, čiji je cilj prekidanje postojeće veze sa Internetom u trenutku pozivanja, i uz pomoć modema biranje broja u nekoj dalekoj zemlji kako bi ostvarili dobit autoru kroz astronomske cijele poziva. 
Ako se na ispisu vašeg telefonskog računa pojave čudni međunarodni brojevi, vrlo vjerovatno imate dialer na računaru. Uklanjanjem dialera obično se bave alati za uklanjanje neželjenih aplikacija. Dialeri često dodaju nove, neočekivane unose u postavkama Internet veze. 
Preuzimanje ovih malicioznih programa je najćešže moguće posjećivanjem lažnih stranica ili stranica sa pornografskim sadržajem.

Kategorija:Softver
Kategorija:Sigurnost računara
Galipolje (poluostrvo)

[mini|250p|Karta [Dardaneli|Dardanela sa Galipoljem]]

Poluostrvo **Galipolje** (tur. *Gelibolu Yarımadası*; grč. Καλλίπολη /Kallipoli/) nalazi se u turskom dijelu Trakije, u evropskom dijelu Turske. Zapadno od njega je Egejskim morem, a na istoku je Dardanelski moreuz. Ime potječe od grčke riječi *Kallipolis*, što znači "lijepi grad".

Poluostrvo se pruža u pravcu sjeveroistok-jugozapad između Dardanela i Saroskog zaljeva. U blizini drevnog grada Agore zaštićeno je zidom koji se pruža čitavom njegovom širinom. Zemljouz duž kojeg je zid izgrađen bio je širok svega 36 stadija (oko 6,5&nbsp;km), ali dužina poluostrva od ovog zida do njegove najjužnije tačke, rta Mastusia, bila je 420 stadija (oko 77,5&nbsp;km).

Bitka kod Galipolja, poznata neuspješna ofanziva Saveznika u Prvom svjetskom ratu, vođena je na ovom poluostrvu 1915.

## Reference 
Kategorija:Geografija Turske
Gazija

* Gazija (islamski borac), borac za islam u ranom Arapskom i Osmanlijskom carstvu
* Gazija (titula), naslov ili počasna titula koja je davana istaknutim vojnim vođama u islamskim zemljama i društvima
* *Gazija* (film), film Nenada Dizdarevića iz 1981.
Ali-paša Rizvanbegović

**Ali-paša Rizvanbegović-Stočević** (1783. - 20. mart 1851.) je bio Stolački kapetan i prvi i posljednji vezir Hercegovačkoga pašaluka.

## Porijeklo i život 
Rođen je u Stocu oko 1783. Ali-aga Rizvanbegović je sin Zulfikar-kapetana Rizvanbegovića, prvog kapetana Vidoške (Stolačke) kapetanije iz begovske porodice Rizvanbegović, i brat Omer-bega Rizvanbegovića, Derviš-bega Rizvanbegovića i Halila Rizvanbegovića, i polubrat Hadži Mehmed-bega Rizvanbegovića i Mustafa-bega Rizvanbegovića. Njihove majke su bile sestre jer se Zulfikar-kapetan oba puta ženio iz poznate sarajevske porodice Babića.

## Kao kapetan i vezir 
mini|desno lijevo|x00px|Zastava Hercegovačkog pašaluka
Ali-aga je upravljao od 1813. do 1833. godine Stolačkoj kapetaniji. Bio je protivnik pokreta Husein-kapetana Gradaščevića i u početku pokreta stao je, zajedno sa Smail-agom Čengićem, na čelo strane sultana Mahmuda II. Za zasluge koje je pokazao u borbi protiv Gradaščevića imenovan je 1833. godine hercegovačkim vezirom i od tada pa sve do smrti 1851. godine gotovo je samostalno upravljao Hercegovinom koja je 1833. godine izdvojena iz Bosanskog pašaluka i pretvorena u poseban Hercegovački ejalet.

## Također pogledajte 
*Pad Osmanlijskog Carstva
*Historija Bosne i Hercegovine
*Husejin Bračković

## Vanjski linkovi 
*Zadužbine Ali-paše Rizvanbegovića

Kategorija:Rođeni 1783.
Kategorija:Umrli 1851.
Kategorija:Biografije, Stolac
Kategorija:Bosna i Hercegovina u Osmanskom Carstvu
Kategorija:Hercegovački veziri
Kategorija:Paše
Sanela Sijerčić

**Sanela Sijerčić** (24. septembra 1976), jest bosanskohercegovačka pjevačica narodne muzike, rođena u Sarajevu.

Izdala je šest albuma i dobila "Folk Oscara" 2006. Proglašena je i za "Pjevačicu godine".

Povukla se od aktivnog snimanja i nastupa 2009.

## Diskografija 
## Vanjski linkovi 
* Službena stranica Sanele Sijerčić

== Reference ===

Sijerčić, Sanela
Sijerčić, Sanela
Kategorija:Rođeni 1976.
Kategorija:Živi ljudi
Murat-kapetan Gradaščević

**Murat-kapetan Gradaščević** bio je bosanski kapetan, rođen u Gradačcu krajem 18. vijeka, sin je Osman-kapetana Gradaščevića i brat Husein-kapetana Gradaščevića. Poznat je po tome što je sagradio drugu medresu u Gračanici 1809, a nedaleko od Ahmed-pašine džamije u Gračanici sagradio je česmu sa natpisom:

*"Božjom voljom potekla je voda u ovom gradu, … plemeniti kapetan Murat-beg za dušu svog oca … umrlog Osman-kapetana sagradi ovu česmu u ovoj mahali, neka je za njihovu dušu rahmet."*

U Travniku ga je smaknuo zloglasni Džemaludin-paša 1821. Na čelu gradačačke kapetanije naslijedio ga je brat Husein-kapetan Gradašćević.

## Reference 
## Također pogledajte 
* Husein-kapetan Gradaščević
* Pad i modernizacija Osmanskog Carstva
* Historija Bosne i Hercegovine

## Vanjski linkovi 
* https://web.archive.org/web/20100902033516/http://zebed.com.ba/kula/spomenik.html

Kategorija:Biografije, Gradačac
Prvi srpski ustanak

mini|Srbija 1813. godine, na kraju Prvog srpskog ustanka|250px
**Prvi srpski ustanak** je bio ustanak koji je počeo 1804. godine koji su digli Srbi u Beogradskom pašaluku u Osmanlijskoj imperiji sa Karađorđom na čelu. Ovim ustankom Srbi su uspjeli, na duže vrijeme, da oslobode pašaluk koji je kasnije doveo do stvaranja moderne Srbije.
mini|*Osvajanje Beograda*, slikarka Katarina Ivanović

Ustanak je započeo kao lokalna pobuna protiv dahija, odmetnutih janjičarskih oficira koji su preuzeli vlast u državnom udaru protiv osmanskog sultana. Kasnije se razvio u rat za nezavisnost, poznat kao Srpska revolucija, nakon više od tri vijeka vladavine Osmanskog carstva i kratke austrijske okupacije.

## Reference 
## Vanjski linkovi 
* Serbian Thermopylae – Battle of Chokeshina 1804 (Serbian Revolution War)
* Battle of Mishar 1806 (Serbian Revolution War)

Kategorija:Ratovi
Kategorija:Historija Srbije
Kategorija:Osmansko Carstvo
Kategorija:Masakri nad Srbima
Kategorija:Masakri u Srbiji
Računarski crv

[mini|Širenje [Conficker crv|crva Conficker]]
**Računarski crvi** su zlonamjerni softveri čija je najčešća namjena preuzeti kontrolu nad računarom i omogućiti udaljenu kontrolu čak i nakon primjene sigurnosnih zakrpa. Ovo postižu otvaranjem takozvanih "stražnjih vrata" (backdoor) kroz koja autor može izdavati naredbe računaru bez znanja korisnika. Čak i kada crv sam po sebi nema zlonamjernog koda, što je ponekad bio slučaj, količina mrežnog prometa koji stvara šireći se može usporiti ili čak onemogućiti normalan rad na Internetu ili lokalnoj mreži. Neki crvi posegnut će i za šiframa i korisničkim podacima te ih staviti na raspolaganje autoru. Naprimjer, vrlo čest uzrok usporenja Internet konekcije zaista mogu biti crvi, te se nemojte iznenaditi ako dobijete hrpu upozorenja zbog raznih neželjenih poruka koje računar, zaražen crvom, šalje na milione e-mail adresa.

Većina današnjih crva dolazi na računare putem e-maila ili mrežnih servisa. Mrežni su opasniji jer u pravilu ne zahtijevaju interakciju s korisnikom, već samostalno preuzimaju kontrolu nad računarom i nastavljaju širenje. Od njih se efikasno možemo braniti firewallom, no čak i uz firewall preporučuje se primjena sigurnosnih zakrpa. Ova dvostruka zaštita garantira zadovoljavajuće visok stepen sigurnosti. Crve koji se šire kroz mrežne servise primijetit ćete kao pokušaje spajanja na računar koje firewall blokira. U ovom slučaju potpuno su bezopasni jer pokušaj iskorištavanja nekog sigurnosnog propusta na računaru nije mogao biti izveden.

## Također pogledajte 
* Virus (računarstvo)
* Trojanski konj (računarstvo)

## Reference 
Kategorija:Softver
Kategorija:Sigurnost računara
Trojanski konj

* Trojanski konj (računarstvo)
* Trojanski konj (mitologija)
* Trojanski konj (biznis), poslovna ponuda koja se pojavljuje kao dobar posao, ali u stvari to nije
* The Trojan Horse (mini serija), Kanadska mini serija
* "Trojan Horse" (NCIS), epizoda NCIS
* "Trojan Horse", hit pjesma holandske ženske grupe Luv', na kraju 1978., i početkom 1979.
* Caballo de Troya ili Trojanski konj, naučnofantastični roman autora Juan José Benitez
* The Trojan Horse (Morleyeva novela), novela autora Christophera Morleya

## Također pogledajte
* Konj (čvor)
Sigurnosne zakrpe

**Sigurnosne zakrpe** su obično mali instalacijski paketi koje proizvođač operativnog sistema ili neke aplikacije objavljuje kao reakciju na otkriveni propust. U tom se paketu nalazi ispravljena verzija dijela aplikacije u kojem se nalazi greška i kôd potreban da se staro rješenje zamijeni novim.
Korisnicima Microsoftovog operativnog sistema Windows najvažnije su zakrpe za sam operativni sistem određene verzije i za web-preglednik Internet Explorer. Također su važne sigurnosne zakrpe za alate kao što su lični firewall i antivirusni program. 
Do sigurnosnih zakrpa se može doći posjećivanjem stranice proizvođača aplikacije. Korisnici operativnog sistema Windows mogu koristiti servis Windows Update.

Kategorija:Softver
Kategorija:Sigurnost računara
Trojanski konj (računarstvo)

Naziv **trojanski konj** nastao je po poznatoj priči o osvajanju grada Troja zloupotrebom povjerenja. Na sličan se način virtualni trojanski konj može predstaviti kao igra ili zanimljiv sadržaj koji neko šalje u e-mail poruci. Kada se pokrene, na računar se instalira aplikacija za udaljenu kontrolu. Osim u e-mail porukama, trojanski konji mogu se pojaviti u obliku datoteka na webu ili mrežama za razmjenu datoteka (P2P programi - Kazaa, WinMX, Limewire itd. ). Mogućnosti su neograničene jer je metoda širenja - korisničko povjerenje. Jedan od simptoma koje pokazuje računar na kojem se nalazi trojanski konj je pokušaj podizanja servera na vašem računaru koji očekuje naređenja autora. Uz instaliran i aktivan lični firewall, ovaj pokušaj bit će evidentiran i moći će se zaustaviti.

## Također pogledajte 
* Sigurnost računara
* Malware
* Spam
* Spyware

Kategorija:Softver
Kategorija:Sigurnost računara
SLI

mini|140p|desno|Logo SLI tehnologije
**SLI** () je način spajanja dvije (pa i više) grafičke kartice tako da mogu raditi zajedno. Time se osigurava veća procesorska moć kao i sama količina memorije. Preteča ove tehnologije je imala istu skraćenicu SLI (*Scan Line Interleave*) koju je predstavio 3dfx 1998. godine (kojeg je NVIDIA kasnije kupila). NVIDIA je nakon kupovine ponovo predstavila tehnologiju 2004. godine.

## Mogućnosti i način rada 
Teoretski SLI bi trebao da udvostruči mogućnosti grafičke moći, ali NVIDIA garantuje tek 1.9x ubrzanje grafičke moći, što je blizu teoretskim granicama. Ne mogu sve grafičke kartice koristiti SLI mogućnost spajanja, to mogu samo NVIDIA grafičke kartice od serije Geforce 6600 pa na više, sve do Geforce 9800 čipa.

SLI grafičke kartice koriste isključivo PCI Express x16 utore (to znači da i matična ploča mora podržavati SLI tehnologiju te imati dvije PCIe x16 sabirnice, odnosno dva utora). Dvije kartice su spojene preko malog PCB konektora. Postoje dva načina rada - **SFR (Split Frame Rendering)** i **Alternate Frame Rendering (AFR)**.

**SFR** tehnika proučavanjem slike određuje 50/50 raspodjelu za dvije grafičke kartice odnosno njihove grafičke procesore koji rade istovremeno. **AFR** tehnika određuje jednoj grafičkoj kartici da obrađuje prvo trenutni frame, dok druga grafička kartica obrađuje sljedeći frame i tako dalje. Kada se obrađivanje slike završi ona se šalje preko SLI konektora na glavni GPU (jedna od dvije grafičke kartice mora biti glavna), koji rezultate šalje na izlaz što je i krajniji rezultat koji vidimo na monitoru.
Jedini konkurent SLI tehnologiji je trenutno ATI-jev Crossfire način spajanja više grafičkih kartica.

## Također pogledajte 
*Grafička kartica
*Grafički procesor
*NVIDIA
*3Dfx

## Vanjski linkovi 
*Više grafičkih kartica  
*NVIDIA SLI: Predstavljanje 

Kategorija:Grafičke kartice
RAMDAC

**RAMDAC** () je spoj tri brza digitalno-analogna pretvarača sa malom količinom RAM-a za pohranjivanje boja kao i za stvaranje analognih signala za prikazivanje slike na monitoru. Termin RAMDAC je došao sa VGA načinom prikaza koje je IBM predstavio 1987 godine.
Zadužen je za pretvaranje digitalnih signala od kompjuterovog procesora u analogne signale razumljive monitoru ili drugom prikaznom uređaju. Zavisno o broju bitova korištenih od strane RAMDAC-a i brzini transfera podataka konverter će moći podržati različite brzine osvježavanja ekrana (refresh rate). RAMDAC šalje finalnu sliku do monitora kroz kabal.

Kategorija:Grafičke kartice
Derviš

mini|desno|200px|Derviš
**Derviš** (, *darwīš*; na turskom, *derviş*; na engleskom, *dervish*) je izraz koji označava muslimanskog "mistika", tj. pristašu tasavufa, mističkog učenja o islamu. Učeni naziv za derviša je sufi (  *sūfī*; u Bosni često se izgovara kao **sufija**); u zapadnim akademskim krugovima riječ *sufi* je često upotrebljavana kao isključivi izraz.

## Također pogledajte 
* Tasavuf *(sufizam)*
* Tekija
* Sufizam *(Sufizam, derviši, tesavuf, šerijat)*

## Reference 
## Vanjski linkovi 
* Sufizam - Životni put jednog sufije 

Kategorija:Islamski misticizam
Fars

**Fars** se može odnositi na:

* Provinciju Fars u modernom Iranu
* Fars jezik, koji se govori u u srednjem dijelu Provincije Fars i koji treba razlikovati od Farsi jezika.

## Također pogledajte 
* Farsi
Winnetou

**Winnetou** (Vinetu) je Indijanac, poglavica Apača, lik iz knjiga Karl Maya (najprodavanijeg njemačkog pisca svih vremena), između kojih su i knjige *Vinetu I* do *Vinetu III*. Prema knjizi Karla Maya, narator Old Šeterhend upoznaje Vinetua i rađa se prijateljstvo između Old Šeterhenda i Apača. Njih dvojica su vješti borci, ali nadasve humani ljudi.

Nakon smrti Vinetuovog oca Inču-čune (i njegove sestre Nčo-či) Vinetu postaje poglavica. Vinetu jaše konja po imenu Ilči (vjetar), a ima poznatu dvocijevku okovanu srebrom. U posljednjoj knjizi trilogije Vinetu, Vinetua ubija bandit Santer koji je ubio i njegovog oca i sestru.

Roman Karla Maya Vinetu simbolizira, na neki način, romantičnu želju jednostavnijeg života i bliže veze sa prirodom. U Njemačkoj se održavaju Festival Karl Maya i Igre Karl Maya.

## Originali njemačkih knjiga o Vinetuu 
*Winnetou I-III (1893)
: Karl May - Gesammelte Werke, Bd.7, "Winnetou I" - 
: Karl May - Gesammelte Werke, Bd.8, "Winnetou II" - 
: Karl May - Gesammelte Werke, Bd.9, "Winnetou III" - 
*Winnetous Erben (Winnetou IV) (1910)
: Karl May - Gesammelte Werke, Bd.33, "Winnetous Erben" - 

## Filmovi u kojima se pojavljuje lik Vinetua 
* Der Schatz im Silbersee (1962) - *Blago u srebrenom jezeru* (1965) (USA) 
* Winnetou 1. Teil (1963) - *Zlato Apača* (1965) (USA) 
* Old Shatterhand (1964) - *Apačka zadnja bitka* (1964) (UK) 
* Winnetou 2. Teil (1964) - *Posljednji osvetnik* (1966) (UK) (USA) 
* Unter Geiern (1964) - *Frontier Hellcat* (1966) (USA) 
* Der Ölprinz (1965) - *Rampage at Apache Wells* (1965) 
* Winnetou 3. Teil (1965) - Winnetou: *The Desperado Trail* (1965) (USA) 
* Old Surehand 1. Teil (1965) - *Flaming Frontier* (1969) (USA) 
* Winnetou und das Halbblut Apanatschi (1966) - *Half-Breed* (1973) (USA) 
* Winnetou und sein Freund Old Firehand (1966) - *Thunder at the Border* (1966) (UK) 
* Winnetou und Shatterhand im Tal der Toten (1968) - *Winnetou and Shatterhand in the Valley of Death* (1968) (USA)

Kategorija:Film
Kategorija:Literatura
Streljaštvo

mini|left|200p|Streljaštvo
Porijeklo **streljaštva** seže u 13. vijeku kada je izrađena prva puška.

Ipak **streljaštvo** se kao moderan sportski pokret razvilo tek u 19. vijeku. Na prvim Olimpijskim igrama modernog doba 1896. godine u Atini **streljaštvo** je bilo na takmičarskom programu.

Takmičenja u **streljaštvu** organiziraju se iz sljedećih oružja: zračna puška, malokalibarska i velikokalibarska puška slobodnog izbora, malokalibarske puške serijske proizvodnje, malokalibarske puške sa optičkim nišanom, vojničke puške, pištolj (malokalibarski serijski i automatski, zračni, slobodnog izbora i velikog kalibra) i lovačka puška za gađanje glinenih golubova u disciplinama skit (*skeet*), trep (*trap*) i dvostruki trep (*double trap*).

Međunarodno takmičenje odrzano u Lionu (Francuska) 1897. god. kasnije je priznato kao prvo održano svjetsko prvenstvo. U Zürichu 1907. godine osnovan je Međunarodni **streljački** savez UIT (Union Internationale de Tir).

Kategorija:Sportovi preciznosti
Fars (provincija)

[mini|250p|Karta [Irana pokazujući Provinciju Fars (svijetlo zelene boje)]]
**Fars** (farsi, پارس , *Fārs* ili *Pārs*) je jedna od 30 pokrajina modernog Irana. Nalazi se u jugozapadnom dijelu države. Prema popisu iz 1996. godine, provincija je imala 3,8 miliona stanovnika. Njen glavni grad je Širaz, a površina provincije iznosi 122.400&nbsp;km2.

Fars je prvobitna domovina starih Persijanaca. Prema ovoj riječi je nazvan i domaći jezik stare Persije, odnosno modernog Irana - farsi ili persijski jezik. Izrazi *Persija* i *persijski* su helenizivane izvedenice od grčke riječi *Persis*, čiji je korijen *Pārs*. *Fārs* je arabizovana verzija riječi *Pars*. Stara persijska riječ je bila *Pārsā*.

Jezik koji se govori u ovoj provinciji je fars jezik (potrebno ga je razlikovati od farsi jezika).

Kategorija:Pokrajina Fars
Kategorija:Provincije Irana
Gradačačka tvrđava

mini|desno|250p|Gradačačka tvrđava

**Gradačačka tvrđava** se nalazi u Gradačcu i nacionalni je spomenik Bosne i Hercegovine. Nacionalni spomenik čine: bedemi, objekti unutar bedema - Gornji grad sa kulom Husein–kapetana Gradaščevića i Donji grad sa sahat–kulom, zgradom Gradske biblioteke, radio-stanice i muzeja, zgradom gimnazije i predmetima iz muzejske zbirke koji su upisani u inventarnu knjigu  Muzeja. Nacionalni spomenik predstavlja potencijalno nalazište pokretnog arheološkog materijala. 
## Historija 
Oko 1710. godine, a sigurno prije 1730. godine, iz agaluka je izrasla kapetanija koja je imala 300 plaćenih vojnika, raznih rodova vojske. Ovoj kapetaniji su pripadala i utvrđenja Soko kod Gračanice i Srebrenik. Sva tri grada ove kapetanije bila su dobro snabdjevena topovima kao i svim rodovima vojske. Prema izvještaju iz perioda između 1718. i 1739. godine,  gradačačka tvrđava je prilično čvrsto zidana i okružena jarkom. Osigurana je sa tri baterije koje imaju 15 teških topova.

Kada je granica Osmanskog carstva utvrđena na Savi (definitivno odredbama Beogradskog mira 1739. godine), Gradačac dobija na značaju.

Tvrđava je postojala decenijama i bila je renovirana više puta od vremena Mehmed-kapetana Gradaščevića 1765. godine.
 Osman-kapetan Gradaščević i njegov sin Murat su također radili na tvrđavi 1808. i 1818.–19. godine.
## Opis 
Tvrđava ima dvije cjeline: Donji grad i unutar njega Gornji grad. Cijeli kompleks je opasan bedemima koji zatvaraju površinu od 3500 m2. Karakteristično je da su pojedini dijelovi bedema i kule cijelog kompleksa građeni mnogo pažljivije klesanim kamenom nego mnogi drugi gradovi istog doba u Bosni. Prostor Starog grada ima oblik nepravilnog četverougaonika sa dužinom stranice od oko 180 – 200 m

Centralni objekat, unutar široko razvedenih bedema ove fortifikacije, je od opeke sagrađena trospratna Gradačačka kula s tornjem na vrhu, visoka oko 18m koja je služila u funkciji utvrđenog kapetanova dvora. U kompleksu se također Gradačačka sahat-kula. Tvrđava ima tri ulaza osigurana kapi-kulama.

Kula Husein-kapetana Gradaščevića je situirana u najvišem dijelu Starog grada. Predstavlja tip dvorca feudalca, utvrđenog radi sigurnosti. Na arhitekturu objekta umnogome su utjecale promjene namjene. Na sve četiri strane zadnjeg sprata prvobitno je stajao drveni doksat. Iznad ulaza je također stajao jedan, najvjerovatnije trostrani doksat. Kula se sastoji iz dva dijela: glavne građevne mase sa tri etaže (dimenzija 12,50 m x 15,50 m) i i tornja (7,18 x 7,70 m) koji zadire sa istočne strane ove mase i nadvisuje je sa još tri etaže. Visina tornja je 18,20 m.

thumb|Kula u Gradačcu

## Također pogledajte 
*Husein-kapetan Gradaščević
*Pad Osmanlijskog carstva
*Historija Bosne i Hercegovine

## Reference 
## Vanjski linkovi 
*Historija Gradačca 

Kategorija:Građevine u Gradačcu
Kategorija:Tvrđave u Bosni i Hercegovini
Kategorija:Nacionalni spomenici u Gradačcu
Trojanski konj (mitologija)

200p|mini|Trojanski konj iz filma Troja u gradu Çanakkale (Turska)

**Trojanski konj** je pojam iz grčke mitologije. Grci su godinama bezuspješno pokušavali osvojiti grad Troju. To im je uspjelo tek kada je vidovnjak Kalchas sazvao sve važnije tadašnje ratnike i rekao im da Troju mogu samo osvojiti uz pomoć lukavstva.

Grčka opsada Troje trajala je deset godina. Videći da nikako ne mogu da probiju zidine Troje, Grci su smislili novo lukavstvo – ogromnog šupljeg drvenog konja. Konja je sagradio Epej i ispunio ga grčkim ratnicima, koje je predvodio Odisej. Ostatak grčke vojske je tobože napustio bojište, a u stvari se sakrio iza planine Tened. Trojanci su prihvatili konja kao znak mira. Grčki špijun Sinon je ubijedio Trojance da je konj poklon, uprkos upozorenjima Laokonta i Kasandre. Lijepa Jelena i Deifob su također ispitivali konja. Trojanci su uveliko slavili podizanje opsade, i kada su Grci izašli iz konja, čitav grad je bio omamljen pijanstvom. Grčki vojnici su otvorili kapije grada da bi ostatak vojske ušao i grad je nemilosrdno opljačkan, svi muškarci su pobijeni a žene i djeca odvedeni u ropstvo.

## Također pogledajte 
* Trojanski rat

Kategorija:Grčka mitologija
Husejnija džamija

**Husejnija džamija** je džamija u Gradačcu i proglašena je za nacionalni spomenik Bosne i Hercegovine. Izgradio ju je Husein-kapetan Gradaščević 1826. godine i predstavlja njegov najveći arhitektonski doprinos. Nacionalni spomenik čine: džamija, abdesthana, biblioteka, harem sa nišanima i ulazne kapije.

## Opis 
Vanjske dimenzije džamije (uključujući sofe) iznose 18,59 x 13,90 metara. Sadrži oktagonalnu kupolu i izrazito visoku munaru (25 metara). Tri manje oktagonalne kupole se nalaze iznad verande. Islamske dekoracije se mogu vidjeti na vratima, zidu kao i interijeru. Cijeli kompleks je opasan malim kamenim zidom i kapijom. Džamija se nalazi nekih 40–50 metara izvan gradskih zidina Gradačačke tvrđave.

Biblioteka je prizemni objekat, dimenzija približno 6,00 x 6,00 metara, nalazi se u sjevernom uglu dvorišta džamije. Prvobitno je bila presvedena kupolom, a danas ima četverostrešni krov pokriven bitumenizovanom šindrom. Biblioteka je radila sve do 1883. godine, kada je prestala da radi. Nije poznato šta se dogodilo sa knjigama ove biblioteke, niti kakav je bio sastav njenog knjižnog fonda.

Abdesthana sa šest česmi izgrađena je 1963. godine.

U haremu Husejnije džamije smješteno je svega devet nadgrobnih spomenika, među kojima dva manja nišana nemaju natpis, a ostalih sedam su sa natpisima u nesh-dželi pismu, pa ih je na osnovu toga moguće datirati. Najstariji datirani nišan potiče iz 1854. godine, a najmlađi je datiran u 1918. godinu.

## Reference 
## Vanjski linkovi 
*Slike Husejnije džamije

Kategorija:Džamije u Gradačcu
Kategorija:Nacionalni spomenici u Gradačcu